Næsten 7.500 tilskuer var på plads på Aalborg stadion, og det "lugtede" af de gode gamle AaB - Brøndby dage med masser af romerlys fra den tætpakkede Brøndby-tribune, og de blev mødt af en buldrende "Vesterbro-tyr" fra den modsatte ende, hvor AaBs fans havde lavet en fantastisk tifo. Artiklen fortsætter under videoerne. Brøndby blev også mødt af en buldrende "Vesterbro-tyr" fra den modsatte ende, hvor AaBs fans havde lavet en fantastisk tifo. Og det var et tændt hjemmehold der fik kampens første store chance. Efter 11 minutter løber AaB's Lucas Andersen fra to Brøndbyspillere, men forsøget ender i sidenettet. Brøndby havde også et par nærgående forsøg, men AaB målmand Jacob Ringe var klar i målet. Første halvleg: Brøndby scorer i sidste minut Efter 35 minutter burde AaBs Rasmus Thellufsen have bragt hjemmeholdet foran med et flot indlæg fra venstre side, men en total fri Rasmus Thellufsen header ved siden af, så ingen mål i første halvleg. Bedst som man troede, at første halvleg skulle ende målløs slog gæsterne contra i sidste minut. Det var et fantastisk flot indlæg fra Brøndbys anfører Johan Larsson som strøg lige ind i panden på Brøndbys topscorer Kamil Wilczek. Ham skal man ikke lade stå udækket, og målmand Jacob Ringe kunne kun sprælle i AaB målet. Dermed stod der 1-0 til gæsterne, og så var der fest på Brøndby afsnittet med endnu flere tændte romerlys, mens AaBs spillere slukøret forlod banen. Artiklen fortsætter under videoen. Brøndby fortsætter Anden halvleg var kun lige fløjtede op da Brøndby slog til igen. Hany Muktar bragte Brøndby foran 2-0, og så var det virkelig op ad bakke for AaB. Det blev værre endnu - det blev nemlig også 3-0 ved Lasse Vigen Christensen efter katastrofal forsvarspil af AaB. Trods modgangen fortsatte hjemmeholdet dog med at presse spillet fremad og tilspille sig til flere chancer. Midt i halvlegen gav det bonus, da AaBs Tom Van Weert fik tilkæmpet sig et straffespark, og det omsatte anfører Kasper Risgaard sikkert til 1-3. Men trods overvægt i spil lykkedes det ikke for AaB at få scoret yderligere og næsten 9000 tilskuere forlod skuffet Aalborg Stadion. Nu er der pause i 14 dage på grund af landskamp. I næste kamp skal AaB møde AGF på udebane i det store Jydske lokalopgør. Efter kampen talte vi med Kasper Risgård: Efter kampen fangede TV2 Nord også Lukas Andersen til en snak:
AaB tabte 1-3 mod Brøndby til rekordstort publikum på hjemmebane.